Jiezno Šv. Kryžiaus koplyčia
54°36′06″š. pl. 24°10′50″r. ilg.﻿ / ﻿54.601599°š. pl. 24.180672°r. ilg.﻿ / 54.601599; 24.180672 Jiezno Šv. Kryžiaus koplyčia – koplyčia, stovinti Prienų rajone, Jiezno senosiose kapinėse, esančiose prie kelio  3309  Jieznas–Sobuva , 0,5 km į šiaurės rytus nuo Jiezno bažnyčios. Koplyčia pastatyta XVIII a. pabaigoje veikiančių senųjų kapinių pietų pusėje, į ją atsiremia nuo vartų vedantis pagrindinis takas. Koplyčia tuščia, stovi uždaryta, nenaudojama. Istorinių tyrimų nėra atlikta. Kapinės užima 2,05 ha plotą. Jose, į šiaurės rytus nuo koplyčios, yra saugomi kultūros paminklai: Lietuvos karių kapai (tarp jų – Jiezno kautynių dalyvių, u.k. 25142) ir Sovietų Sąjungos karių palaidojimo vieta (u.k. 11094). Vladislovas Sirokomlė savo 1857 m. išleistoje knygoje (kelionėje į Jiezną) mini: „...Kapinėse, išsirikiavusiose prieš miestelį, pirmiausia atkreipia dėmesį dvi koplyčios ir keletas gražių antkapių, įdomus kryžius, apkabinėtas daugybe žibančių skardelių, paveikslėlių, statulėlių. „Adomo Valatkos sielai atminti“, – toks užrašas skardinėje lentelėje, prikaltoje prie kryžiaus...“ Apie antrąją koplyčią kitų žinių neskelbiama, spėjama jos buvimo vieta – pietinis kapinių pakraštys (į Jiezno bažnyčios pusę).